b'\n_START_ARTICLE_\n16. kolovoza u Domovinskom ratu\n_START_PARAGRAPH_\nDomovinski rat po nadnevcima: 16. kolovoza u Domovinskom ratu._NEWLINE_1991._NEWLINE__NEWLINE_- U selu Medari srpski teroristi sru\xc5\xa1ili helikopter EZ-a, koji je prevozio promatra\xc4\x8dku ekipu. Pilot, Roy Pyffers lak\xc5\xa1e ranjen._NEWLINE__NEWLINE_- U selu Bjelovac pokraj Petrinje, \xc4\x8detnici no\xc5\xbeevima i sjekirama masakrirali civile \xc4\x90uru i Matu Horvata, te Stjepana i Ivicu Bugarina._NEWLINE_- Napadom srpskih neregularnih jedinica i JNA na Oku\xc4\x8dane zapo\xc4\x8deo rat u Posavini._NEWLINE__NEWLINE_- Posljednja \xc4\x8detvorica uhva\xc4\x87enih i mu\xc4\x8denih Hrvata oslobo\xc4\x91ena iz kninskog zatvora._NEWLINE_- Beogradski kriminalac \xc5\xbdeljko Ra\xc5\xbenatovi\xc4\x87 Arkan sa svojom teroristi\xc4\x8dkom postrojbom zvanom "srpski tigrovi" preuzeo kontrolu u selu Stara Tenja._NEWLINE__NEWLINE_- Austrijski ministar vanjskih poslova, Alois Mock zamolio: "Molim vas nemojte mijenjati granice!"_NEWLINE_1992._NEWLINE__NEWLINE_- U okolici sela Marku\xc5\xa1ice ruski vojnici iza\xc5\xa1li iz UNPA sektora da bi prikrili incident koji je izazvala srpska strana, dok su pri razmjeni zarobljenika u blizini Nemetina tri pripadnika tzv. srpske milicije pripadnicima ruskog bataljuna davali cigarete i rakiju a istodobno nogama i \xc5\xa1akama udarali zarobljenike._NEWLINE__NEWLINE_- Zapovjednik srpskih snaga u BiH general Ratko Mladi\xc4\x87 zaprijetio da \xc4\x87e sru\xc5\xa1iti zrakoplove koji, kako ka\xc5\xbee, padobranima bacaju oru\xc5\xbeje bosanskim snagama._NEWLINE__NEWLINE_- Ameri\xc4\x8dki predsjednik George Bush izjavio da Amerika nije svjetski policajac i da u BiH ne kani slati svoje vojnike, ali da zra\xc4\x8dni napadi nisu isklju\xc4\x8deni._NEWLINE_1993._NEWLINE__NEWLINE_- Predsjednik Tu\xc4\x91man otvorio radove na tuneli "Sveti Rok", a kada se probije Velebit, bit \xc4\x87e \xc4\x8dvrsto povezana sjeverna i ju\xc5\xbena Hrvatska._NEWLINE__NEWLINE_- Ni nakon nove runde pregovora u \xc5\xbdenevi izme\xc4\x91u hrvatskog dr\xc5\xbeavnog izaslanstva i predstavnika lokalnih (kninskih) Srba nije potpisan sporazum o prekidu vatre._NEWLINE__NEWLINE_- Alija Izetbegovi\xc4\x87 izjavio u \xc5\xbdenevi da prihva\xc4\x87a "etni\xc4\x8dku podjelu" BiH samo kao "privremeno rje\xc5\xa1enje"._NEWLINE_- Muslimanska vojska - Armija BiH predvo\xc4\x91ena diverzantskom grupom u kojoj je bilo i mud\xc5\xbeahedina izvr\xc5\xa1ila jo\xc5\xa1 jedan stravi\xc4\x8dan zlo\xc4\x8din: u ve\xc4\x8dernjim satima u hrvatskom selu Kiseljak kod \xc5\xbdep\xc4\x8da ubili su i masakrirali 43 civila hrvatske nacionalnosti, me\xc4\x91u njima najvi\xc5\xa1e \xc5\xbeena i djece._NEWLINE_1994._NEWLINE__NEWLINE_- Zavr\xc5\xa1ena prognani\xc4\x8dka akcija blokade UNPROFOR-a, hrvatski prognanici danas napustili i preostale kontrolne to\xc4\x8dke UNPROFOR-a, ostavljaju\xc4\x87i ih nadzoru hrvatske Vlade i MUP-a._NEWLINE__NEWLINE_- U Travniku, prepunom izbjeglica, na \xc5\xa1tetu Hrvata drasti\xc4\x8dno se promijenila etni\xc4\x8dka slika dolaskom 30.000 muslimanskih izbjeglica iz Sjeverozapadne Bosne._NEWLINE__NEWLINE_- Uspostavljen humanitarni zra\xc4\x8dni most nad Sarajevom nakon 27 dana gotovo neprestanog prekida. - "The Sunday Times" pi\xc5\xa1e kako je ameri\xc4\x8dki predsjednik Clinton nalo\xc5\xbeio CIA-i i Pentagonu da pripreme tajni plan za naoru\xc5\xbeavanje bosanskih Muslimana i njihovo vojno obrazovanje, kako bi se utjecalo na druk\xc4\x8diji ishod rata u biv\xc5\xa1oj Jugoslaviji._NEWLINE__NEWLINE_- SAD nisu zadovoljne provedbom beogradske blokade bosanskih Srba, jer ona nije posve provedena, a kako je rekao glasnogovornik State Departmenta Michael McCurry, o\xc4\x8dito je da srpska granica "propu\xc5\xa1ta" na mnogim mjestima._NEWLINE__NEWLINE_- Slovenska tvrtka "Krka" iz Novog Mesta izvozi u "SRJ", potvrdio jugoslavenski ministar za poljoprivredu dr. Koviljko Lovre._NEWLINE_1995._NEWLINE__NEWLINE_- Primaju\xc4\x87i u Predsjedni\xc4\x8dkim dvorima izaslanstvo EU, koje je predvodio Javier Solana, dr. Tu\xc4\x91man izjavio da \xc4\x87e Hrvatska podr\xc5\xbeavati mirnu reintegraciju hrvatskih podru\xc4\x8dja u isto\xc4\x8dnoj Slavoniji i Baranji, ali Srbija mora prestati s okupacijom tog podru\xc4\x8dja._NEWLINE__NEWLINE_- U predsjedni\xc4\x8dkim dvorima dr. Tu\xc4\x91man primio pomo\xc4\x87nika tajnika SAD za europske poslove veleposlanika Richarda Holbrookea, a razgovaralo se o novoj ameri\xc4\x8dkoj mirovnoj inicijativi._NEWLINE_- Od oslobo\xc4\x91enja Knina do danas Hrvatskoj se vojsci predalo 120 srpskih terorista, koji su se skrivali po okolnim \xc5\xa1umama, izjavio u Kninu zapovjednik kninskog zbornog mjesta general pukovnik Ivan \xc4\x8cermak._NEWLINE_1996._NEWLINE__NEWLINE_- U Sarajevu potpisane "Dogovorene mjere", prema kojima muslimani moraju ukinuti 40 institucija.'